DOCUMENTS, LISTS AND TABLES 13 * 



lour eses et singulers couetises, se retreent de seruir as grantz 

 ou as autres sils neyent liueresons et lowers au duble ou treble 

 de ceo quils soloient prendre le dit an vintisme et deuant, a 

 grant damage des grantz, et empouericement des touz ceux de 

 la dite commune, dont il estoit prie par mesme la commune de 

 remedie; par qoi en mesme le parlement, par assent des pre- 

 latz, countes, barons, et autres grantz, et de la dite commune 

 illoques assemblez, pur refreyndre la malice des ditz seruantz 

 sont ordenes et estables les choses suzescriptz. Cest assauoir : 



Que cliescun charetter, earner, chaceour des carues, bercher, 

 porcher, deye, et touz autres seruantz, preignent liueresons et 

 lowers accustumes le dit an vintisme et quatre annz deuant ; 

 issint qen pays ou furment soleit estre done preignent pur le 

 bussel X d. ou furment a la volunte le donur, tanques autre- 

 ment soit ordeigne ; et qils soient allowes de seruir par Ian 

 entier ou autres termes vsuels, et nemye par iournes, et que 

 nul preigne en temps de sarcler ou feyns faire forsques i d. le 

 iour; et fauchours des preez pur lacre v d. ou par la iourne 

 V d., et sciours des blees en la primere symaigne daust ii d. et 

 en la seconde iii d. et issint tanques au fyn Daust, et meyns 

 en pays ou meyns soleit estre done, saunz mangier ou autre 

 curtoysie demander, doner ou prendre ; et que tieux ouerours 

 portent ouertement en lour meyns as villes marchantz lour in- 

 strumentz, et illoeques soient alowes en lieu commune et nemye 

 priue. 



Item que nul preigne pur le batre de vn quarter de furment 

 ou segle, outre ii d. ob., et pur le quarter dorge, feues, poys, 

 et aueynes i d. ob. si tant soleit estre done ; et en pays ou 

 homme soleit scier pur certeyns garbes et batre pur certeyns 

 busseux, ne preigne plus nen autre manere qil soleit le dit an 

 vintisme et deuant ; et que mesmes les seruantz soient sermentez 

 deux foitz par an deuant seignurs, seneschals, baillifs et cone- 

 stables de chescune ville, a ceste chose tenir et faire, et que nul 

 de eux irra hors de la ville ou il demoert en yuer, pur seruir 

 en estee, sil puisse auoir seruice en mesme la ville, pernant 

 come deuant est dit ; sauve que les gentz des countez de Staf- 



